paragraph_text: Slika prikazuje Alfonsa d'Avalosa ispred crne pozadine s pažem na lijevoj strani. Njegov pogled u desno je fokusiran dok svojom lijevom rukom obuhvaća balčak mača. Čini se kako ne primjećuje dijete koje ga doseže tek do struka i koje mu rukama pruža kacigu. Ogrlica koja mu štiti vrat, naramenice i tri trake na oklopu prsa su mu raskošno ukrašene gravurama. Oko vrata mu se nalazi zlatni Orden zlatnog runa, simbol viteštva, ukrašen crvenkastim kremenom. Svjetlost pada s gornjeg desnog kuta, osvjetlivši dva lica, koja se tu i tamo odražavaju na sjajnoj crnoj površini oklopa.